KKP หน้าบาน กำไร Q3/59 เพิ่มขึ้นเกือบเท่าตัว
KKP หน้าบาน กำไร Q3/59 เพิ่มขึ้นเกือบเท่าตัว อยู่ที่ 1.69 พันล้านบาท จากปีก่อนอยู่ที่ 923.37 ล้านบาท หลังรายได้ดอกเบี้ยจากเงินลงทุนในสิทธิเรียกร้องที่เพิ่มขึ้น ขณะที่งวด 9 เดือน กำไรอยู่ที่ 4.09 พันล้านบาท เพิ่มขึ้น 75% จากปีก่อนที่ทำได้ 2.34 พันล้านบาท
10 พ.ย. 2559

ธนาคารเกียรตินาคิน จำกัด (มหาชน) หรือ KKP รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 1.69 พันล้านบาท  หรือมีกำไรสุทธิ 2.00 บาทต่อหุ้น เพิ่มขึ้น 83% จากช่วงเดียวกันของปีก่อนที่มีกำไรสุทธิ 923.37 ล้านบาท หรือมีกำไรสุทธิ 1.09 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้ดอกเบี้ยจากเงินลงทุนในสิทธิเรียกร้องที่เพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไร 4.09 พันล้านบาท หรือ 4.84 บาทต่อหุ้น เพิ่มขึ้น 75% จากช่วงเดียวกันของปีก่อนที่มีกำไรสุทธิ 2.34 พันล้านบาทหรือ 2.77 บาทต่อหุ้น